Diari Oficial de la Generalitat Valenciana


Sumari del DOGV 5837, del 28-08-2008 (2008/10775)

ORDE de 14 de juliol de 2008, del conseller de Sanitat, per la qual es crea el fitxer informatitzat «Videovigilancia\_HPJ» i «Hematos».
---------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2008/07/14/(1)/dof/vci/html**

### Dades del document

Número de DOGV
:   5837

Data del DOGV
:   28-08-2008

Secció del DOGV
:   I. DISPOSICIONS GENERALS

Número del document
:   2008/10065


Data del document
:   14-07-2008

Organisme emissor
:   Conselleria de Sanitat

Tipus de document
:   Ordre

Descriptors 

:   * dades personals
    * legislació
    * administració regional
    * base de dades

ORDE de 14 de juliol de 2008, del conseller de Sanitat, per la qual es crea el fitxer informatitzat «Videovigilancia\_HPJ» i «Hematos».   
 [2008/10238]  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que la mateixa llei s'aplicarà a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.  
Així mateix, l'article 20 de la mateixa llei disposa que la creació, modificació, o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.  
L'article 10 i següents del Decret 96/1998, de 6 de juliol del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determinen el procediment d'inscripció en el registre esmentat dels fitxers informatitzats de dades personals creades o gestionades pels distints òrgans i entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la Conselleria competent per raó de la matèria.  
En atenció de totes estes consideracions, segons que establix l'article 28.e) de la Llei 5/1983, de 30 de desembre, del Consell i una vegada complits els tràmits establits en l'article 12 del Decret 96/1998, de 6 de juliol, del Govern Valencià, i una vegada emés l'informe preceptiu de l'Advocacia General de la Generalitat,  
ORDENE  
Article 1  
La present orde té per objecte la creació i regulació dels fitxers informatitzats que se citen en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Article 2  
El titular de l'òrgan administratiu responsable dels corresponents fitxers adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Article 3  
Les persones afectades dels fitxers informatitzats poden exercir el seu dret d'accés, rectificació, i cancel·lació de dades, quan siga procedent, davant de l'òrgan que es concreta en esta orde.  
DISPOSICIÓ FINAL  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 14 de juliol de 2008  
El conseller de Sanitat,  
MANUEL CERVERA TAULET  
ANNEX  
Creació de fitxer  
Conselleria de Sanitat  
Hospital Pare Jofré  
Videovigilancia\_HPJ  
1. Finalitat i ús del fitxer  
Gravacions de les càmeres de seguretat que controlen l'accés a l'edifici i a les dependències protegides.  
Usos:  
- Seguretat i control d'accés a edificis.  
2. Persones o col·lectius sobre els quals es pretén obtindre dades de caràcter personal.  
Usuaris i visitants de l'Hospital Pare Jofré.  
3. Procedència, procediment i suport per a la recollida de dades de caràcter personal  
Procedència:  
- El propi interessat o el seu representant legal.  
Procediment:   
- Càmeres de videovigilància.  
Suport:  
- Disc dur d'emmagatzemament.  
4. Estructura bàsica del fitxer automatitzat i la descripció dels tipus de dades de caràcter personal inclosos.  
Imatges.  
5. Cessions de dades de caràcter personal i, si és el cas, les transferències de dades que es prevegen a països tercers.  
No estan previstes.  
6. Òrgan responsable del fitxer  
Hospital Pare Jofré  
7. Servicis o unitats davant els quals pogueren exercitar-se els drets d'accés, rectificació i cancel·lació.  
SAIP (Servici Atenció i Informació al Pacient)  
8. Mesures de seguretat amb indicació del nivell bàsic, mitjà o alt exigible: nivell bàsic, segons els criteris arreplegats en el Reial Decret 994/1999, d'11 de juny, pel qual s'aprova el Reglament de Mesures de Seguretat dels fitxers informatitzats que continguen dades de caràcter personal.  
Centre de Transfusió de la Comunitat Valenciana  
Hematos  
1. Finalitat i ús del fitxer  
Dades de promoció, extracció, processament, anàlisi, magatzematge i distribució de sang i hemoderivats procedents de donacions.  
Usos:   
- Gestió i control sanitari.  
- Historial clínic.  
- Investigació epidemiològica i activitats anàlogues.  
- Fins científics, històrics o estadístics.  
2. Persones o col·lectius sobre els quals es pretén obtindre dades de caràcter personal.  
Col·lectiu de persones que voluntàriament accedixen a la donació de sang o hemoderivats.  
3. Procedència, procediment i suport per a la recollida de dades de caràcter personal  
Procedència:   
- El propi interessat o el seu representant legal.  
Procediment:   
- Enquestes o entrevistes  
- Exploracions clíniques.  
Suport:   
- Paper  
- Informàtic.  
4. Estructura bàsica del fitxer automatitzat i la descripció dels tipus de dades de caràcter personal incloses.  
DNI  
Núm. SS/Mutualitat   
Nom i cognoms  
Direcció  
Telèfon  
E-mail  
Núm. registre personal  
Dades de família  
Data de naixement.  
Lloc de naixement.  
Edat.  
Sexe  
Nacionalitat  
Característiques físiques o antropomètriques  
Resultat proves i diagnòstics.  
Formació.  
Experiència professional.  
5. Cessions de dades de caràcter personal i, si és el cas, les transferències de dades que es prevegen a països tercers.  
No estan previstes.  
6. Òrgan responsable del fitxer  
Centre de Transfusió de la Comunitat Valenciana  
7. Servicis o unitats davant els quals pogueren exercir-se els drets d'accés, rectificació i cancel·lació.  
Centre de Transfusió de la Comunitat Valenciana.  
8. Mesures de seguretat amb indicació del nivell bàsic, mitjà o alt exigible: nivell alt, segons els criteris arreplegats en el Reial Decret 994/1999, d'11 de juny, pel qual s'aprova el Reglament de Mesures de Seguretat dels fitxers informatitzats que continguen dades de caràcter personal.


Còpia Permalink ELI